Prinţul Charles al Marii Britanii va participa la înmormânare a Regelui Mihai, sâmbătă, 16 decembrie, la noua Catedrală Episcopală de la Curtea de Argeş, a declarat, duminică, purtătorul de cuvânt al Patriarhiei, Vasile Bănescu.

Foto: Inquam Photos / Octav Ganea

„Din câte am înţeles, a confirmat deja (prezenţa la înmormântare -n.r.) prinţul Charles”, a declarat Vasile Bănescu.

Purtătorul de cuvânt al Patriarhiei a mai spus că la înmormântarea Regelui Mihai va participa şi un reprezentant al Casei Regale a Spaniei.

Citiți și:

Casa Regală anunță modificări în programul funeraliilor. Reguli stricte pentru public

Regele Mihai - care împlinise 96 de ani în 25 octombrie - a încetat din viaţă în 5 decembrie, la reşedinţa sa din Elveţia.

Sicriul cu trupul neînsufleţit al regelui va fi adus în ţară miercuri, 13 decembrie. Înmormântarea va avea loc sâmbătă, 16 decembrie, la noua Catedrală Arhiepiscopală şi Regală de la Curtea de Argeş, unde sicriul cu trupul neînsufleţit va fi transportat, de la Bucureşti, cu Trenul Regal.

Sursa: News.ro